250 
deprimuntur nd terram. Nam frigore contrahuntur vasa, 
qua compressione omnes partes constipantur , incrassatur 
truncus et abbreviantur rami. Praeterea calet terra maxime 
in superficie, qua radii solis tamquam in focum colliguntur. 
Nam superior plaga, quattuor aut quinque ulnarum distan- 
tia sursum ex summitate herbarum, aut tempestatibus re- 
frigerata est, aut aere, praesertim in alpibus jam minus 
condensato, maxima caloris parte privata; nullis ibidem 
objectis caloris materiam excipientibus. 
Itaque vegetationis summa vis, maximaque caloris ef- 
ficacia proxime ad superficiem terrae, adeoque circa radi- 
ces agunt. Illuc vegetatio exstitit eximie radicosa , — si hoc 
vocabulo uti liceat, — quæ ad summum in alpibus enixa fa- 
stigium , quod radices ibidem maximam vegetationis par- 
tem constituunt non soluin perseverantia, sed etiam mole, 
id inprimis effecit, ut plurimae species per radices propa- 
garentur; caulibus etiam ac truncis in radicis speciem 
mutatis. 
Hinc plurimae species arborum in alpibus truncum ha- 
bent subterraneum, vel saltim procumbentem; ramis tan- 
tum de terra eminentibus w). 
nj Videre licet extrema Pini sylvestris, Abie t i sque individua, can- 
dice valido atque robusto, se<I repentina arboris contractura sum- 
